CELEX: 62006CA0350
Language: fi
Date: 2009-01-20 00:00:00
Title: Yhdistetyt asiat C-350/06 ja C-520/06: Yhteisöjen tuomioistuimen tuomio (suuri jaosto) 20.1.2009 (Landesarbeitsgericht Düsseldorfin (Saksa) ja House of Lordsin (Yhdistynyt kuningaskunta) esittämä ennakkoratkaisupyyntö) — Gerhard Schultz-Hoff v. Deutsche Rentenversicherung Bund (Työsuhteen ehdot — Työajan järjestäminen — Direktiivi 2003/88/EY — Oikeus palkalliseen vuosilomaan — Sairausloma — Vuosiloman ja sairausloman samanaikaisuus — Sairauden vuoksi pitämättä jääneestä lomasta työsuhteen päättyessä maksettava lomakorvaus)

21.3.2009   
            
            
               FI
            
            
               Euroopan unionin virallinen lehti
            
            
               C 69/3
            
         Yhteisöjen tuomioistuimen tuomio (suuri jaosto) 20.1.2009 (Landesarbeitsgericht Düsseldorfin (Saksa) ja House of Lordsin (Yhdistynyt kuningaskunta) esittämä ennakkoratkaisupyyntö) — Gerhard Schultz-Hoff v. Deutsche Rentenversicherung Bund
   (Yhdistetyt asiat C-350/06 ja C-520/06) (1)
   
   (Työsuhteen ehdot - Työajan järjestäminen - Direktiivi 2003/88/EY - Oikeus palkalliseen vuosilomaan - Sairausloma - Vuosiloman ja sairausloman samanaikaisuus - Sairauden vuoksi pitämättä jääneestä lomasta työsuhteen päättyessä maksettava lomakorvaus)
   (2009/C 69/04)
   Oikeudenkäyntikielet: saksa ja englanti
   Ennakkoratkaisua pyytäneet tuomioistuimet
   Landesarbeitsgericht Düsseldorf ja House of Lords
   Pääasian asianosaiset
   
      Kantajat: Gerhard Schultz-Hoff (C-350/06) ja Stringer ym. (C-520/06)
   
      Vastaajat: Deutsche Rentenversicherung Bund (C-350/06) ja Her Majesty's Revenue and Customs
   Oikeudenkäynnin kohde
   Ennakkoratkaisupyyntö — Landesarbeitsgericht Düsseldorf ja House of Lords — Tietyistä työajan järjestämistä koskevista seikoista 4 päivänä marraskuuta 2003 annetun Euroopan parlamentin ja neuvoston direktiivin 2003/88/EY (EYVL L 299, s. 9) 7 artiklan 1 ja 2 kohdan tulkinta — Oikeus palkalliseen vuosilomaan seuraavien edellytysten vallitessa: tosiasiallinen läsnäolo työpaikalla, työkyvyn säilyttäminen loman aikana, loman siirtäminen ainoastaan tiettyyn päivämäärään asti seuraavana vuonna — Toistaiseksi sairauslomalla olevan työntekijän oikeus ottaa lomaa sairausloman aikana — Pitkäkestoisen sairausloman aikana irtisanotun työntekijän oikeus saada lomakorvaus lomavuoden aikana pitämättä jääneestä lomasta
   Tuomiolauselma
   
               1)
            
            
               Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa on tulkittava siten, että sen vastaisia eivät ole sellaiset kansalliset säännökset tai käytännöt, joiden mukaan sairauslomalla olevalla työntekijällä ei ole oikeutta ottaa palkallista vuosilomaa sairauslomansa aikana.
            
         
               2)
            
            
               Direktiivin 2003/88 7 artiklan 1 kohtaa on tulkittava siten, että sen vastaisia ovat sellaiset kansalliset säännökset tai käytännöt, joissa säädetään, että oikeus palkalliseen vuosilomaan lakkaa lomavuoden ja/tai kansallisessa oikeudessa loman siirtämiselle varatun ajanjakson päättyessä silloinkin, kun työntekijä on ollut sairauslomalla koko lomavuoden tai sen osan ajan ja kun hänen työkyvyttömyytensä on kestänyt hänen työsuhteensa päättymiseen asti, mistä syystä hän ei ole voinut käyttää oikeuttaan palkalliseen vuosilomaan.
            
         
               3)
            
            
               Direktiivin 2003/88 7 artiklan 2 kohtaa on tulkittava siten, että sen vastaisia ovat sellaiset kansalliset säännökset tai käytännöt, joissa säädetään, että työsuhteen päättyessä lomakorvausta pitämättä jääneestä palkallisesta vuosilomasta ei makseta työntekijälle, joka on ollut sairauslomalla lomavuoden tai sen osan ja/tai loman siirtämiselle varatun ajanjakson tai sen osan ajan ja joka ei sen vuoksi ole voinut käyttää oikeuttaan palkalliseen vuosilomaan. Työntekijän tavanomainen palkka, toisin sanoen palkka, jonka maksamista on jatkettava palkallista vuosilomaa vastaavan lepokauden aikana, on myös ratkaiseva tekijä lomakorvausta laskettaessa.
            
         
      (1)  EUVL C 281, 18.11.2006.
   
      EUVL C 56, 10.3.2007.